ΔΙΑΤΑΞΗ ΤΟΥ ΔΙΚΑΣΤΗΡΙΟΥ ΤΗΣ 4ΗΣ ΦΕΒΡΟΥΑΡΙΟΥ 1981. - AM AND S EUROPE LIMITED ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΟΘΕΣΗ 155/79 R.



Συλλογή της Νομολογίας του Δικαστηρίου 1982 σελίδα 01616

Ισπανική ειδική έκδοση σελίδα 00434



Διάδικοι

Σκεπτικό της απόφασης

Διατακτικό



Διάδικοι

Στήν υπόθεση 155/79

AM & S EUROPE LIMITED

κατά

ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ

Παρεμβαίνοντες : ΗΝΩΜΕΝΟ ΒΑΣΙΛΕΙΟ

ΓΑΛΛΙΑ

CCBE

Σκεπτικό της απόφασης

Μέ δικόγραφο πού κατατέθηκε τήν 4η Οκτωβρίου 1979 , δυνάμει τού άρθρου 173 τής συνθήκης ΕΟΚ , η προσφεύγουσα ζήτησε νά κηρυχθούν άκυρες οι διατάξεις τού άρθρου 1 , στοιχείο β , τής αποφάσεως 79/670 τής Επιτροπής τής 6ης Ιουλίου 1979 ( JO L 199 , σ . 31 ) κατά τό μέρος πού τής επιβάλλουν τήν υποχρέωση νά προσκομίσει τά έγγραφα πού αναφέρονται σ’ αυτή , ή , τουλάχιστον , τήν υποχρέωση νά τά προσκομίζει στό σύνολό τους . Η προσφεύγουσα ισχυρίζεται , πρός υποστήριξη τών προτάσεών της , οτι οι μνημονευθείσες διατάξεις δέν ειναι νόμιμες από πλευράς κοινοτικού δικαίου , επειδή απαιτούν τήν προσκόμιση ενώπιον τής Επιτροπής εγγράφων τών οποίων ο εμπιστευτικός χαρακτήρας προστατεύεται από γενική αρχή τού δικαίου πού μπορεί νά συγκριθεί μέ τό γνωστό στό αγγλικό δίκαιο «legal privilege» .

Τό άρθρο 1 στοιχείο β τής αποφάσεως 79/670 πού ελήφθη από τήν Επιτροπή στό πλαίσιο τών διατάξεων τού άρθρου 14 τού κανονισμού τού Συμβουλίου 17/62 τής 6ης Φεβρουαρίου 1962 ( JO 13 , σ . 204 ) καί στηρίζεται , κυρίως , στήν παράγραφο 3 τού άρθρου αυτού , επιβάλλει τήν υποχρέωση στήν προσφεύγουσα νά προσκομίζει πρός τό σκοπό ελέγχου «ολα τά έγγραφα γιά τά οποία ζητείται τό «legal privilege» καί τά οποία αναφέρονται σέ παράρτημα στήν επιστολή τής AM & S Europe Limited πρός τήν Επιτροπή μέ ημερομηνία 26 Μαρτίου 1979» .

Η καθ’ ης ζητεί τήν απόρριψη τής προσφυγής ως αβάσιμης , εμμένοντας στό δικαίωμά της νά απαιτήσει τήν προσκόμιση τών επιδίκων εγγράφων .

Η προσφεύγουσα καί η καθ’ ης , καθώς καί οι παρεμβαίνοντες ανέπτυξαν προφορικώς τούς ισχυρισμούς τους κατά τή συνεδρίαση τής 19ης Νοεμβρίου 1980 . Ο γενικός εισαγγελεύς ανέπτυξε τίς προτάσεις του κατά τίς συνεδριάσεις τής 20ής καί 28ης Ιανουαρίου 1981 .

Έχοντας υπόψη οτι η περιγραφή τών επιδίκων εγγράφων , τόσο στό άρθρο 1 στοιχείο β τής προσβαλλομένης αποφάσεως οσο καί στό παράρτημα Ι τής ανωτέρω επιστολής τής 26ης Μαρτίου 1979 , δέν περιέχει στοιχεία τών οποίων η εκτίμηση νά μπορεί νά καταστεί αναγκαία γιά τήν επίλυση τής διαφοράς , καί ιδίως τήν ημερομηνία , τόν τόπο οπου έχουν συνταχθεί , τήν ακριβή ιδιότητα τού συντάκτη καί τού παραλήπτη , καθώς καί ενδείξεις επαρκείς οσον αφορά τή φύση τού περιεχομένου τους , τό Δικαστήριο θεωρεί , επιφυλασσόμενο νά αποφανθεί οσον αφορά τή λύση τού επιμάχου προβλήματος , οτι πρέπει νά προβεί σέ διεξαγωγή αποδείξεων διατάσσοντας τήν AM & S Europe Limited νά τού προσκομίσει τό σύνολο αυτών τών εγγράφων .

Τό Δικαστήριο θεωρεί , εξάλλου , εν όψει τών πραγματικών καί νομικών στοιχείων τά οποία προέκυψαν από τίς συνεδριάσεις τής 19ης Νοεμβρίου 1980 καί 20ής Ιανουαρίου 1981 , οτι πρέπει , γιά τήν πληρότητα τής αποφάσεως , νά εμβαθύνει η συζήτηση μεταξύ τών διαδίκων οσον αφορά ορισμένες ιδιαίτερες πλευρές τού επιδίκου θέματος , ωστε νά προσδιοριστούν επακριβέστερα οι αντίστοιχες θέσεις οσον αφορά τό πρόβλημα τής προστασίας τού εμπιστευτικού χαρακτήρα τής επικοινωνίας μεταξύ τών επιχειρήσεων καί τών δικηγόρων ή νομικών συμβούλων τους .

Διατακτικό

Διά ταύτα

έχοντας υπόψη τά άρθρα 60 , 45 , παράγραφος 2 στοιχείο β , καί 61 τού κανονισμού διαδικασίας ,

αφού άκουσε τό γενικό εισαγγελέα

ΤΟ ΔΙΚΑΣΤΗΡΙΟ

συγκείμενο από τούς J . Mertens de Wilmars , πρόεδρο , O . Pescatore , Mackenzie Stuart καί T . Koopmans , προέδρους τμήματος , A . O’Keeffe , G . Bosco , A . Touffait , O . Due καί U . Everling , δικαστές ,

γενικός εισαγγελεύς : J.-P . Warner

γραμματεύς : A . Van Houtte

διατάσσει :

1 ) Η προφορική διαδικασία στήν υπόθεση 155/79 επαναλαμβάνεται . Η ημερομηνία τής συνεδριάσεως θά ανακοινωθεί στούς διαδίκους .

2)Η προσφεύγουσα νά προσκομίσει στό Δικαστήριο μέ εμπιστευτικό φάκελο , εντός προθεσμίας τριών εβδομάδων από τήν επίδοση τής παρούσης διατά ξεως , τά έγγραφα πού προβλέπονται στό άρθρο 1 στοιχείο β τής προσβαλλόμενης αποφάσεως καί τά οποία αναφέρονται σέ παράρτημα στήν από 26 Μαρτίου 1979 επιστολή τής AM & S Europe Limited πρός τήν Επιτροπή .

3)Τό Δικαστήριο θά προβεί , πρίν από τήν ημερομηνία τής συνεδριάσεως , στή σύνταξη εκθέσεως σχετικής μέ τά έγγραφα αυτά υπό τύπο πού θά κρίνει κατάλληλο ωστε νά μή προδικάσει τήν οριστική του απόφαση . Η έκθεση αυτή θά ανακοινωθεί στούς διαδίκους .

4)Η προσφεύγουσα καί η καθ’ ης , καθώς καί οι παρεμβαίνοντες , νά αναπτύξουν προφορικώς τούς ισχυρισμούς τους κατά τή συνεδρίαση επί θεμάτων πού θά προσδιοριστούν εκ τών υστέρων .